laion/Wikipedia-Exotic huggingface dataset:
צ'נונטה

צ'נונטה (שם מדעי: Chenonetta) הוא סוג של ברווז מתת-משפחת ברווזים מצויים, בו קיים כיום מין אחד בלבד - ברווז עצים אוסטרלי (Chenonetta jubata), המצוי באגמים ברחבי אוסטרליה. בעבר היה בסוג זה מין נוסף - ברווז פינץ' ( Chenonetta finschi) מניו זילנד שנכחד בין המאה ה-15 לבין המאה ה-17. אין תיארוך מדויק יותר על אודותיו. סוג זה בעל צוואר קצר, מקור שחור קצר ורגליים שחורות רחבות. הם חיים רוב זמנם על הקרקע וניזונים מעשבים, מפירות ומחסרי חוליות. המין הקרוב אליהם ביותר הוא ברווז טבעתי החי באמריקה הדרומית. ברווז עצים אוסטרלי (Chenonetta jubata) ברווז פינץ' (Chenonetta finschi) - נכחד מדיה וקבצים בנושא צ'נונטה בוויקישיתוף צ'נונטה, באתר ITIS (באנגלית) צ'נונטה, באתר NCBI (באנגלית) צ'נונטה, באתר Animal Diversity Web (באנגלית) צ'נונטה, באתר האנציקלופדיה של החיים (באנגלית) צ'נונטה, באתר GBIF (באנגלית)
פסיכולוג לרגע

פסיכולוג לרגע (באנגלית: Hang Ups) הוא סיטקום בריטי בכיכובו של סטיבן מנגן שהיה גם שותף לכתיבה. התוכנית שודרה לראשונה ב-8 באוגוסט 2018 בערוץ 4. הסדרה היא עיבוד של סדרה אמריקאית בשם "טיפול און ליין" (Web Therapy). מנגן מגלם את דמותו של ד"ר ריצ'רד פיט, פסיכולוג שמחליט לסגור את הקליניקה שלו ולקיים מפגשי בזק עם מטופליו באמצעות מצלמת אינטרנט. בתוכנית משתתפים שחקנים ידועים רבים המגלמים את מטופליו של ריצ'רד. סטיבן מנגן – ד"ר ריצ'רד פיט קתרין פרקינסון – קארן מילר, אשתו של ריצ'רד בבה קייב – איזי פיט, בתו של ריצ'רד פיון או'שיי – ריקי פיט, בנו של ריצ'רד ג'ון מקמילן – אבס וולטרס, עמית של קארן קרל תאובלד – פיט תומפסון, ידידו של ריצ'רד אליס לאו – סיליה קיין, המפקחת הקלינית של ריצ'רד ריצ'רד אי. גרנט – לאונרד קונרד, המטפל של ריצ'רד צ'ארלס דאנס – ג'רמי פיט, אביו של ריצ'רד סטיב אורם – ניל קווין, אדם שריצ'רד חייב לו כסף ג'סיקה היינס – קתרין פיט, אחותו של ריצ'רד קונלת' היל – ג'ון פיט, אחיו של ריצ'רד סיליה אימרי – מגי פיט, אמו של ריצ'רד בין המטופלים של פיט מופיעים שחקנים ידועים בהם הארי לויד, שרה הדלנד, לולי אדפופי, מוניקה דולן, דייוויד בראדלי, ג'ו ג'וינר, דייוויד טננט ודייזי הגרד. הפרק הראשון של הסדרה זכה לתגובות חיוביות מהמבקרים. הדיילי טלגרף העניק לתוכנית חמישה כוכבים. הגרדיאן שיבח את הסדרה כהישג נדיר, עיבוד בריטי שהוא טוב כמו המקור האמריקאי. דיילי אקספרס החמיא לתוכנית בשימוש מוצלח בקומדיה כדי להאיר נושאים חשובים של בריאות הנפש בלי לחצות קווים. "פסיכולוג לרגע", במסד הנתונים הקולנועיים IMDb (באנגלית) "פסיכולוג לרגע", באתר Hulu סדרות (באנגלית) "פסיכולוג לרגע", במסד הנתונים הקולנועיים KinoPoisk (ברוסית) "פסיכולוג לרגע", במסד הנתונים הקולנועיים IMDb (באנגלית) "Channel 4 orders therapist comedy Hang Ups with Stephen Mangan". British Comedy Guide. נבדק ב-9 באוגוסט 2018. {{cite web}}: (עזרה) Seddon, Dan. "Viewers of Channel 4 comedy Hang Ups are raving about the show's impressive cast". Digital Spy. נבדק ב-9 באוגוסט 2018. {{cite web}}: (עזרה) Jasper Rees, ‏Hang Ups, episode 1 review: real therapists will roll their eyes but this comedy is a wonderfully ribald treat, The Telegraph, 8 August 2018 Woolaston, Sam. "Hang Ups review – Stephen Mangan improv comedy is glorious TV therapy". The Guardian. נבדק ב-9 באוגוסט 2018. {{cite web}}: (עזרה) Mitchell, Molli. "Hang Ups review: A very funny wake up call". The Express. נבדק ב-9 באוגוסט 2018. {{cite web}}: (עזרה)
טדורנת ראג'ה

טדורנת ראג'ה (שם מדעי: Tadorna radjah) הוא מין של ברווז מתת-משפחת ברווזי צדפות המצוי בצפון אוסטרליה, באיי מאלוקו ובגינאה החדשה. טדורנה זו בעלת הבדלי דנא, השונים משאר הטדורנות, מה שגרם לכמה חוקרים להפריד אותה לסוג עצמאי (Radjah). טדורנה זו מגיעה לאורך 44–48 ס"מ ולמשקל 886 גרם. אין הבדלים בין הזכרים לנקבות. צבע הטדורנה לבן לאורך הראש והצוואר וכן החזה והבטן עם כנפיים שחורות-חומות בעלות נוצות אדמדמות בקצוות, כשהחלק העליון ירוק-כהה. הרגליים ורדרדות, המקור ורוד-חיוור וסביב העיניים "טבעות" צהובות. זהו ברווז שקט למעט בעונת הרבייה, אז הזכרים שורקים בקול. הטדורנה מצויה סביב אגמים, קצות יערות גשם וביצות לרבות ביצות מנגרובים סמוך לחוף. תפוצתה באוסטרליה מקווינסלנד, דרך הטריטוריות הצפון מערביות ועד אוסטרליה המערבית והיא נפוצה בעיקר בפארק הלאומי קקדו. כמו כן היא מצויה בגינאה החדשה ובאיי מולוקו שבאינדונזיה. האוכלוסיות שלה קבועות ואינם נודדות דרך קבע. הטדורנה משכשכת במים ומחפשת במים או על הגדה צמחי מים, דגניים, רכיכות וחרקים. עונת הרבייה חלה באזור ינואר-פברואר ואז מתאספות הטדורנות לקבוצות קטנות. כמה מהזכרים אגרסיביים ויתקפו כל מסיג גבול ולעיתים גם את בני זוגם. Tadorna radjah radjah Tadorna radjah rufitergum מדיה וקבצים בנושא טדורנת ראג'ה בוויקישיתוף טדורנת ראג'ה, באתר ITIS (באנגלית) טדורנת ראג'ה, באתר האנציקלופדיה של החיים (באנגלית) טדורנת ראג'ה, באתר GBIF (באנגלית) טדורנת ראג'ה באתר הרשימה האדומה של IUCN
קרנבל בנח"ל

"קרנבל בנח"ל" הוא פזמון שכתבה לאה נאור, הלחין יאיר רוזנבלום וביצעה להקת הנח"ל כחלק מן התוכנית ה-21 של הלהקה בשנת 1968. השיר נכלל בתוכנית ה-21 של להקת הנח"ל, שהייתה אמורה להקרא בשם זה, אך בשל מלחמת ההתשה שונה לה השם לשם "כמו פעם". בתוכנית זו השתתפו בין היתר אופירה גלוסקא, אלי מגן, מוטי פליישר, דני סנדרסון, מאיר פניגשטיין, ומירי אלוני, שלראשונה קיבלה לשיר שורות סולו. לאה נאור התבקשה לכתוב שיר ללהקה לכבוד יום הולדתו ה־20 של הנח"ל. נאור ששירתה בצה"ל בנח"ל, כתבה שיר שסיכם את פעילות הנח"ל וכלל שמות של האחזויות נח"ל מאותה תקופה. במצעד הפזמונים העברי השנתי של קול ישראל לשנת התשכ"ט (1969) דורג השיר במקום התשיעי. בשנת 2001 חידשה שרית חדד את השיר במסגרת השירותרום של גלי צה"ל. גרסתה לשיר נכללה באלבומה "ילדה של אהבה", שיצא ב־2002. סרטון השיר "קרנבל בנח"ל" באתר יוטיוב מילות השיר "קרנבל בנח"ל" באתר שירונט קרנבל בנח"ל, באתר האינטרנט של לאה נאור תוכנית 21 - להקת הנח"ל בתוכניתה ה-21, באתר שרים במדים קרנבל בנח"ל, באתר האינטרנט של יאיר רוזנבלום חזי שייאר, כוכבת מדליקה (נר), באתר ynet, 22 במאי 2002
תרזה פטרובנה, דוכסית אולדנבורג

תרזה פטרובנה, דוכסית אולדנבורג (בגרמנית: Therese von Oldenburg;‏ 30 במרץ 1852 - 19 באפריל 1883) הייתה אשתו של גאורג, דוכס לויכטנברג. תרזה נולדה ב-30 במרץ 1852 בסנקט פטרבורג, לפטר, דוכס אולדנבורג ולתרזה, נסיכת נסאו-ויילבורג, בתם של וילהלם, דוכס נסאו ולואיזה, נסיכת סקסוניה-הילדבורגהאוזן. המשפחה בילתה את חודשי החורף בפטרהוף ובקיץ עברו אל ביתם האחר, בקאמנואי-אוסטרוף, שם הייתה חווה לילדים, שבה הם גידלו ירקות וטיפחו בעלי חיים חקלאיים תחת פיקוחה של האומנת הרוסית שלהם. תרזה ואחיה גדלו מוקפים באמנות ובמוזיקה. היא למדה רוסית, גרמנית, אנגלית וצרפתית, ומלבד מקצועות הלימוד הרגילים, הילדים נאלצו לתרגל מוזיקה, ציור, ריקודים, רכיבה ונימוס בארמון. ב-12 במאי 1879 התחתנה תרזה עם גאורג, דוכס לויכטנברג, ממנו נולד לה בן אחד: אלכסנדר גאורגייביץ', דוכס לויכטנברג (1881–1942). ביולי 1881 קיימה שייטת המילואים הבריטית בידור על הספינה HMS הרקולס, שהוצבה בקרונשטאדט. בארוחת הצהריים השתתפו תרזה ובעלה, כמו גם הקיסר והקיסרית ועוד דמויות רוסיות וגרמניות חשובות. שנתיים לאחר מכן, ב-19 באפריל 1883, מתה תרזה במפתיע בסנקט פטרבורג, ולאחר מותה התחתן בעלה עם אנסטסיה, נסיכת מונטנגרו. מדיה וקבצים בנושא תרזה פטרובנה, דוכסית אולדנבורג בוויקישיתוף "The Reserve Squadron", The Observer, Cronstadt, 9 ביולי 1881 {{citation}}: (עזרה) Lundy, Darryl. "The Peerage: Georgi Maksimilianovich von Leuchtenberg, 6th Duc de Leuchtenberg". נבדק ב-20 בנובמבר 2010. {{cite web}}: (עזרה)
ג'וסלין בורדיק

ג'וסלין לואיז בורדיק (באנגלית: Jocelyn Louise Burdick;‏ 6 בפברואר 1922 – 26 בדצמבר 2019) הייתה פוליטיקאית אמריקאית, שכיהנה כחברת הסנאט של ארצות הברית מטעם מדינת דקוטה הצפונית לתקופה קצרה בשלהי 1992. היא הייתה האישה הראשונה שכיהנה כנציגת דקוטה הצפונית בסנאט האמריקאי. בורדיק נולדה בעיר פארגו שבדקוטה הצפונית בשם ג'וסלין לואיז בירץ'. ב-1939 סיימה את לימודיה התיכוניים בתיכון המרכזי בפארגו ואת לימודיה באוניברסיטת נורת'ווסטרן סיימה ב-1943. כמו כן, היא עבדה בצעירותה כקריינית ברדיו במורהד (Moorhead) שבמינסוטה. כאשר הייתה חברה בליגה הלא-מפלגתית הדמוקרטית של דקוטה הצפונית, התנדבה במסעי הבחירות של בעלה בשנים 1964, 1970, 1976, וב-1982. עם מותו של בעלה, הסנאטור קוונטין בורדיק בספטמבר 1992, היא מונתה בידי מושל דקוטה הצפונית ג'ורג' סינר למלא את מקומו בסנאט עד לעריכת בחירות מיוחדות לסנאט. כאשר הגיע מועד הבחירות, היא בחרה שלא להעמיד את עצמה כמועמדת בבחירות אלו. אחרי שקנט קונרד נכנס לתפקידו בדצמבר 1992, פרשה בורדיק לגמלאות בעיר הולדתה פארגו. בורדיק הייתה האישה הראשונה מדקוטה הצפונית לייצג את המדינה בקונגרס של ארצות הברית בכלל. היא חיה בפארגו, ובמשך שנים הייתה שם פעילה ציבורית. ב-6 באפריל 2019 נפטר הסנאטור פריץ הולינגס מקרוליינה הדרומית והיא נהפכה לסנאטורית לשעבר המבוגרת ביותר. נפטרה ב-26 בדצמבר 2019 בביתה שבעיר פארגו בגיל 97. מדיה וקבצים בנושא ג'וסלין בורדיק בוויקישיתוף ג'וסלין בורדיק, באתר המדריך הביוגרפי של הקונגרס של ארצות הברית (באנגלית) ג'וסלין בורדיק, באתר המדריך הביוגרפי של הקונגרס של ארצות הברית (באנגלית) AP‏, Senator Burdick's Wife Is Interim Successor, באתר הניו יורק טיימס, 13 בספטמבר 1992 (באנגלית) Jocelyn Burdick, 1st ND woman to serve in US Senate, dies, וושינגטון פוסט, ‏28 בדצמבר 2019
בראיינט ריבס

בראיינט ריבס (באנגלית: Bryant Reeves; נולד ב-8 ביוני 1973) הוא כדורסלן עבר אמריקאי, אשר שיחק בקבוצת ונקובר גריזליס מליגת ה-NBA בין השנים 1995–2001. ממוצעיו הכוללים לאורך הקריירה הם 12.5 נקודות, 6.9 ריבאונדים ו-1.6 אסיסטים למשחק. ממדיו הגדולים (2.13 מטרים, כ-160 ק"ג) סייעו לו להפוך לאחד הסנטרים המבטיחים ביותר ב-NBA בתחילת הקריירה, אך בהמשך סבל ריבס מפציעות בגבו אשר פגעו בכשירותו וקטעו את קריירת המשחק שלו כבר לאחר 6 עונות. מוכר בכינויו "Big Country". ריבס נולד בעיר פורט סמית' שבארקנסו, ובשנת 1991 החל ללמוד באוניברסיטת המדינה של אוקלהומה. בכל אחת משלוש עונותיו האחרונות בקבוצת הכדורסל של האוניברסיטה הוביל את מחוז ה-"Big 8" הן בממוצע ריבאונדים (כ-9.7 למשחק) והן באחוזי קליעה מהשדה (כ-59.5%). בעונתו האחרונה, 1994/1995, רשם ממוצעים של 21.5 נקודות ו-9.5 ריבאונדים למשחק, והוביל את קבוצתו לשלב פיינל פור טורניר אליפות המכללות – הישגה הגדול ביותר מזה 44 שנים. במשחק חצי הגמר קלע ריבס 25 נקודות מול אוניברסיטת קליפורניה בלוס אנג'לס (UCLA), אשר ניצחה במשחק וזכתה בהמשך באליפות המכללות. בעונות 1993 ו-1995 זכה ריבס בתואר השחקן המצטיין של מחוז ה-"Big 8". בדראפט ה-NBA‏ 1995 נלקח ריבס בבחירה השישית על ידי ונקובר גריזליס, לקראת עונת הבכורה של המועדון ב-NBA. בעונתו הראשונה בליגה קלע 13.3 נקודות בממוצע למשחק, ובסיומה נבחר לחמישיית הרוקיז השנייה של העונה. בשתי העונות הבאות הפך לאחד השחקנים המובילים של הקבוצה, לצד שריף עבדור-רחים, עם ממוצעים של 16.2 נקודות ו-8.0 ריבאונדים למשחק. ב-15 בינואר 1998 קלע שיא קריירה של 41 נקודות במשחק מול בוסטון סלטיקס. לקראת עונת 1998/1999 חתם על הארכת חוזה בוונקובר ל-6 עונות נוספות עבור כ-62 מיליון דולר. החל משנת 1998 סבל ריבס ממספר פציעות בברכו ובגבו, בגינן נאלץ להחמיץ את מרבית עונת 1998/1999 והוגבל לכ-25 דקות בממוצע למשחק עד לסיום הקריירה בשנת 2001. בתקופה זו ירדה תפוקתו ל-8.9 נקודות ו-5.8 ריבאונדים בממוצע למשחק. במהלך משחק קדם-עונה באוקטובר 2001 נפגע ריבס בגבו פעם נוספת, ומשלא הצליח להתרומם פונה מהמגרש על גבי שתי אלונקות מחוברות, אותן סחבו 8 מחברי קבוצתו. מאז לא שב ריבס לשחק כדורסל. ב-3 מתוך 6 עונותיו עם הגריזליס סיימה הקבוצה במקום האחרון באזור המערבי, ולאורך כל התקופה רשמה מאזן כולל של 101 ניצחונות ו-359 הפסדים (22.0%). בעת פרישתו הוביל ריבס את שחקני המועדון במספר משחקים בקבוצה (395), וניצב במקום השני בנקודות (4,945), בריבאונדים (2,745) ובחסימות (302). בשנת 2018 יצא סרט תיעודי בשם "Finding Big Country" המתעד את ניסיונה של אוהדת הגריזליס לאתר את ריבס, אשר "נעלם" מעיני התקשורת מאז פרישתו ממשחק. הסרט זכה בשני פרסים בפסטיבל הסרטים הבינלאומי בוונקובר. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של ריבס, באתר basketball-reference.com Greatest Memphis Grizzlies Of All-Time: Bryant Reeves, באתר bealestreetbears.com,‏ 16 באוגוסט 2018 סטטיסטיקות המכללות של ריבס, באתר sports-reference.com רשימת הנבחרים בדראפט 1995, באתר basketball-reference.com סטטיסטיקות המשחק בין ונקובר לבוסטון ,באתר basketball-reference.com Lessons Learned from “Big Country” Reeves on Money, Happiness, and Work, באתר fourpillarfreedom.com,‏ 15 בנובמבר 2018 Finding Big Country a humble man, באתר straight.com,‏ 5 בדצמבר 2018 הסרט המלא, בעמוד היוטיוב של חברת STORYHIVE,‏ 21 באוקטובר 2018 דף הסרט, באתר IMDb
מישאל

האם התכוונתם ל... דמויות במקרא מישאל בן עוזיאל (אנ') מישאל – דמות מספר דניאל אישים מישאל חשין מישאל שחם מישאל סולימאן מישאל דהאן אחרים משאל עם סקר מישל
סלעי שינאן

סלעי שינאן (באנגלית: Shinnan Rocks) הוא שטח נרחב בחוף הנסיך אולף, שחשוף מקרח ומכוסה סלעים בולטים, בארץ המלכה מוד שבאנטארקטיקה. אזור הסלעים נמצא ממערב לקרחון שינאן. האזור מופה על ידי משלחת החקר האנטארקטית היפנית, בהסתמך על סקרים על הקרקע ועל תצלומי אוויר, בשנים 1962–1957. המשלחת היפנית קראה לאזור הסלעים "שינאן איווה" - "אזור הסלעים הדרומי החדש. סלעי שינאן באתר הסקר הגאולוגי של ארצות הברית סלעי שינאן באתר הגאזט האנטארקטי של ממשלת אוסטרליה סלעי שינאן באתר הגאזט האנטארקטי המשווה SCAR של ממשלת אוסטרליה תצלום לוויין של אזור סלעי שינאן מידע גאוגרפי והיסטורי
הפארק הלאומי יער גיר

הפארק הלאומי יער גיר (באנגלית: Gir National Park) הוא פארק לאומי גדול השוכן במדינה גוג'ראט שבצפון-מערב הודו והוא אתר מורשת עולמית הידוע בחיות הבר הייחודיות שלו. זהו האזור היחיד בו חיים אריות בטבע מחוץ לאפריקה. הפארק הוקם בשנת 1965 והוא מאכלס שטח של 1,412 ק"מ, מתוכם 258 ק"מ הם פארק לאומי 1,153 ק"מ הם אזור שימור של יערות נשירים יבשים בהם משגשגים בעיקר עצי הטיק. פארק זה היה ידוע לשליטים ההודים והבריטים ששלטו בהודו החל מהמאה ה-19 כאזור של ציד אריות ורבים באו לצוד אותם ולשמר אותם כגביע ציד. עד לסוף המאה ה-19 נראה נותר רק אריות מעטים באזור ולאחר מסע של לחצים מהשגרירים הבריטים על ממלכות פנימיות ובעזרת פעילי שימור ומחלקת היערות הממשלתית הוקמה לבסוף שמורה ייחודית בה האריות האסייתים היחידים בטבע לצד מגוון בעלי חיים אחרים. בנוסף ישנם באזור פעילויות חינוך, הסברה, אתרי אטרקציות שונות וערוגות של מעל מיליון ק"ג דגניים לקציר. היער מספק גם מעל 123,000 טון של עצי הסקה. באזור מספר סכרים לאורך נהר גודאבארי (אנ') הזורם בפארק. הסכרים הגדולים יכולים לגרום לפגיעה בעת הקיץ ובעתות בצורת בחיים בפארק, משימה ייחודית עבור צוות מחלקת היערות הממשלתי. נוף הפארק מכוסה ביערות נשירים יבשים של עצי טיק ובאזורים מסוימים גם נוף סוואנה יבשה. באזור מעל 400 צמחים לרבות עצי פיקוס, שיזף, אפרסמון ייחודיים והעץ ההודי Syzygium cumini. לאורך החופים ניטעו גם עצי קזוארינה ו-Prosopis. בפארק מעל 2,375 מיני חיות, מהם 2,000 מיני חרקים, 300 מיני עופות, 38 מיני יונקים ו-37 מיני זוחלים. הפארק ידוע בעיקר באריות שלו, שהוא טורף-העל באזור (טיגריסים לא חיים בשמורה). כמות האריות גדלה מ-411 אריות ב-2010 ל-630 אריות בשנת 2015. חלק מהאריות נשלחים לגני חיות בהודו ומחוצה לה. האריות חיים במרכז גידול מיוחד וסופרים אותם מומחים בכל שנה כדי לוודא כמה מהם מצויים. למרות שהשמורה מוגנת לעיתים נכנסים אליה ציידים לא-חוקיים. כמו כן כמה אריות הורעלו אחרי תקיפת חיות בית. בנוסף הם בסכנה משיטפונות, שריפות, בצורות, מגפות ואסונות טבע אך עדיין זו השמורה המוגנת להם ביותר. בנוסף לאריות ישנם טורפים גדולים אחרים כמו: נמר הודי, חתול ביצות, צבוע מפוספס ותן זהוב, גירית הדבש, נמיית רודי ונמייה הודית אפורה. גם חתול בר מתת-המין Felis silvestris ornata וחתול נמרי כהה, חיים בשמורה אך הם נראים רק לעיתים נדירות. מהיונקים האחרים נראים בשמורה: חזיר בר הודי, צבי הודי, אנטילופה הודית, ארבע קרן, נילגאי, אייל נקוד ואייל סמבר. נראים בה גם דרבנים, ארנבות ולעיתים גם פנגולין הודי. מבין הזוחלים נראים בשמורה ביערות ובין השיחים מספר פיתוניים, צבי יבשה, לטאות כוח ותניני ביצות, אשר ב-1977 צוות היערות שחרר 1,000 תנינים לאגמי השמורה. מבין העופות נראים בשמורה מינים רבים ביניהם: 6 מיני עופות דורסים חלקם בסכנה, עיט נחשים מצויץ, עיט נצי מצויץ, עיט ניצי, קטופה מצויה ואוח הודי וכן קלאו אפור הודי, טווס הודי, שליו בוש הסלע, סיס מצוייץ מהמין Hemiprocne coronata, הנקר Yungipicus nanus, מיני זהבניים, פיטיים וציפורי שיר שונות. מדיה וקבצים בנושא הפארק הלאומי יער גיר בוויקישיתוף אתר האינטרנט הרשמי של הפארק הלאומי יער גיר (באנגלית) הפארק הלאומי יער גיר, באתר אנציקלופדיה בריטניקה (באנגלית)
דקדוק תלוי-הקשר

בשפות פורמליות, דקדוק תלוי-הקשר הוא דקדוק אשר כל כלל יצירה בו הוא מהצורה A → B {\displaystyle \mathrm {A} \rightarrow \mathrm {B} }  כאשר Α ו B הן מחרוזות כלשהן של משתנים דקדוקיים וסימנים טרמינליים כך ש | A | ≤ | B | {\displaystyle |\mathrm {A} |\leq |\mathrm {B} |} . דקדוק תלוי הקשר יוצר שפה תלוית הקשר (טיפוס 3 בהיררכיה של חומסקי). המונח "תלוי הקשר" מציין כי כלל היצירה עבור A מתבצע עם חשיבות לשאלה מה נמצא מימינו ומשמאלו של A כלומר עם חשיבות להקשר בו הוא מופיע. דקדוק תלוי הקשר G {\displaystyle G} מוגדר על ידי הרביעייה G = ( V , Σ , R , S ) {\displaystyle G=(V,\Sigma ,R,S)} , כאשר: V {\displaystyle V} - קבוצת משתנים Σ {\displaystyle \Sigma } - קבוצת אותיות סופיות (טרמינלים). קבוצה זו מהווה את האלפבית של השפה הנוצרת. R {\displaystyle R} - קבוצת כללי יצירה. כל כלל הופך משתנה למחרוזת של אותיות ומשתנים ( A →   B ) ∈ R {\displaystyle (A\to \ B)\in R} כך ש | A | ≤ | B | {\displaystyle |\mathrm {A} |\leq |\mathrm {B} |} ו A , B ∈ ( V ∪ Σ ) ∗ {\displaystyle \mathrm {A} ,\mathrm {B} \in (V\cup \Sigma )^{*}} S {\displaystyle S} - סימן ההתחלה. משתנה מתוך V {\displaystyle V} . אומרים שהדקדוק G {\displaystyle G} יוצר מילה x {\displaystyle x} , אם ניתן להתחיל מהמשתנה S {\displaystyle S} , ועל ידי ביצוע אחד או יותר מכללי היצירה שב- R {\displaystyle R} , להגיע אל המילה x ∈ Σ ∗ {\displaystyle x\in \Sigma ^{*}} . מסמנים במקרה זה S ⇒ ∗ x {\displaystyle S\Rightarrow ^{*}x} . השפה הנוצרת על ידי הדקדוק G {\displaystyle G} , היא אוסף כל המחרוזות x {\displaystyle x} , אותן ניתן לייצר מ- S {\displaystyle S} , על ידי כללי היצירה המוגדרים ב-R. באופן פורמלי, L ( G ) = { x ∣ S ⇒ ∗ x } {\displaystyle L(G)=\{x\mid S\Rightarrow ^{*}x\}} Peter Linz, An Introduction to Formal Languages and Automata, Jones & Bartlett Publishers, 2011-02-14, ISBN 978-1-4496-1552-9. (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
שפה תלוית הקשר

שפה תלוית הקשר היא שפה פורמלית אשר קיים דקדוק תלוי הקשר המגדיר אותה; כלומר, שפה L היא שפה תלוית הקשר אם קיים דקדוק תלוי הקשר G כך ש-L היא אוסף כל המילים שניתן לגזור מהסימן התחילי של G. ניתן להוכיח, ששפה היא תלוית הקשר אם קיימת מכונת טיורינג חסומה ליניארית המקבלת אותה. משפחת השפות תלויות ההקשר סגורה תחת פעולות של איחוד, שרשור, כוכב קלין, חיתוך ומשלים. מבחינה פורמלית נהוג להגדיר שפה תלוית הקשר כשפה שנוצרת על ידי דקדוק תלוי הקשר (דקדוק מטיפוס 3 בהיררכיה של חומסקי). דקדוק G ייקרא תלוי הקשר אם ורק אם כל כלל יצירה בו הוא מהצורה A → B {\displaystyle A\rightarrow B} כאשר A ו-B הן מחרוזות כלשהן של משתנים דקדוקיים וסימנים טרמינליים כך שמתקיים | A | ≤ | B | {\displaystyle |A|\leq |B|} . המונח "תלוית הקשר" בא מכך שההחלפה של A צריכה להתבצע עם חשיבות לשאלה מה נמצא מימינו ומשמאלו של משתנה דקדוקי ב-A, כלומר עם חשיבות להקשר בו הוא מופיע. שפה חופשית הקשר ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
ביואיק ריינייר

ביואיק ריינייר (באנגלית: Buick Rainier) הוא SUV מתוצרת יצרנית הרכב האמריקאית ביואיק, חברת בת של קונצרן הרכב ג'נרל מוטורס, שיוצר בין השנים 2003–2007 בארצות הברית. שיווק דגמי "ביואיק ריינייר" החל ב-28 ביולי 2003 (דגמי שנת המודל 2004). 5 דלתות. מנוע קדמי. מנועי בנזין: 4.2 ליטר, 5.3 ליטר. מנוע קירור מים. הנעה אחורית. הנעה כפולה 4x4. "ביואיק ריינייר", שנת 2004 "ביואיק ריינייר" "ביואיק ריינייר", שנת 2005 "ביואיק ריינייר" "ביואיק ריינייר" ביואיק מדיה וקבצים בנושא ביואיק ריינייר בוויקישיתוף אתר האינטרנט הרשמי של ביואיק ריינייר "ביואיק ריינייר" שנת 2003 - מפרט carfolio.com/specifications/models/car "ביואיק ריינייר" caranddriver.com/reviews/a15134417/buick-rainier-v-8- "ביואיק ריינייר" - תמונות conceptcarz.com/vehicle/z6047/buick-rainier "ביואיק ריינייר" web.archive.org/web
אדווה (כפר)

אֵדוֵוה (בהונגרית: Edve) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית אדווה קטנה משמעותית, מ-171 תושבים בשנת 1990 עד 93 תושבים בשנת 2018 (ירידה של כ-45%). באדווה חיו מעט יהודים. מדיה וקבצים בנושא אדווה בוויקישיתוף אתר האינטרנט הרשמי של אדווה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
גיורו

גיורו (בהונגרית: Gyóró) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית גיורו קטנה משמעותית, מ-460 תושבים בשנת 1990 עד 384 תושבים בשנת 2018 (ירידה של כ-16%). בגיורו חיו מעט יהודים. מדיה וקבצים בנושא גיורו בוויקישיתוף אתר האינטרנט הרשמי של גיורו (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
הימוד

הימוד (בהונגרית: Himod) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית הימוד קטנה משמעותית, מ-820 תושבים בשנת 1990 עד 607 תושבים בשנת 2018 (ירידה של כ-25%). בהימוד חיו מעט יהודים. מדיה וקבצים בנושא הימוד בוויקישיתוף אתר האינטרנט הרשמי של הימוד (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
הוויי

הוויי (בהונגרית: Hövej) הוא כפר במחוז גיור-מושון-שופרון שבצפון-מערב הונגריה. הכפר שוכן במחוז גיור-מוסון-שופרון, 8 קילומטרים דרומית-מערבית לקפובאר. הוא הוזכר לראשונה בשנת 1280 בארכיונים הלטיניים במנזר קסורנה בשם "קטקסאלאד". במסמך משנת 1429 הוא מוזכר בשם Hövej-család. שמו של הכפר התפרסם בעולם בזכות רקמת Hövej. בשנת 1962, ביריד העולמי בבריסל, זכתה התחרה במדליית זהב. הרקמה המלאה בחורים עשויה מחומר רופף, כמו בטיסט או שיפון. החורים ברקמת Hövej מלאים בסריגה בדוגמת שונה. מוצרי הרקמה הם חולצות, סינרים, מטפחות, מטפחות, כיסויי מיטה, חולצות, צווארונים, מפות שולחן, מצעי ארון בגדים, כריות, בגדים לכהונה, עודפים, בגדי מזבח, ומפות שולחן. כמו יישובים רבים באירופה, גם אוכלוסיית הוויי קטנה משמעותית, מ-348 תושבים בשנת 1990 עד 292 תושבים בשנת 2018 (ירידה של כ-16%). בהוויי חיו מעט יהודים. מדיה וקבצים בנושא הוויי בוויקישיתוף אתר האינטרנט הרשמי של הוויי (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 NATIONAL AND HISTORICAL SYMBOLS OF HUNGARY, Hövej (The County of Győr-Moson-Sopron) מפקדי האוכלוסין של יהודי הונגריה, 1993
פיג'ו 500 M

פיג'ו 500 M (בצרפתית: Peugeot 500 M) הוא אופנוע שהוגדר כאופנוע מרוץ, מתוצרת יצרנית הרכב הצרפתית פיג'ו אשר יוצר בין השנים 1913–1914 בצרפת. "פיג'ו 500 M" היה האופנוע הראשון בעולם שמנועו יוצר בתצורת גל זיזים כפול DOHC (Double Over Head Cam). הצילינדרים והראשים היו חלק אחד מברזל יצוק, וכללו ארבעה שסתומים משופעים לכל צילינדר, המופעלים על ידי גלגלי תקרה דו-ממדיים, מונעים על ידי רכבת של גלגלי שיניים בין ומאחורי הגלילים ממרכז הארכובה, רצים בתיקי אלומיניום זוויתיים. דגם ה"פיג'ו 500 M" עוצב על ידי המהנדס השווייצרי ארנסט הנרי (אנ'). אב הטיפוס היה קרוי "500 GP 4V". מושב נהג בלבד. מנוע מסוג "Straight-twin engine" (אנ'). הנעה באמצעות פדל. 1 מאייד. מתלים: מזלג לציר הקדמי, זרוע "rigid" לציר האחורי. ב-5 באפריל 1914 "פיג'ו 500 M" נהוג לראשונה על ידי לוסיין דסו (Lucien Desvaux) על מסלול Rambouillet circuit שהיה בוצי מאוד הצליח לסיים את המרוץ. ב-14 ביוני 1914, במהלך "יום השיאים" של מועדון הרכב ביער פונטנבלו, (forest of Fontainebleau) הגיע למהירות של 122 ק"מ במדידה לפי מדד של קילומטרים (75 מייל), ובמדידה לפי מדד של מיילים הגיע למהירות של 121 ק"מ (74 מייל). פיג'ו מדיה וקבצים בנושא פיג'ו 500 M בוויקישיתוף Mick Walker, Motorcycle: Evolution, Design, Passion, Johns Hopkins University Press, 2006, ISBN 0801885302 "פיג'ו 500 M" - תמונה farm7.staticflickr.com DOHC - מאופיינת בשתי גלגלי גלילה הממוקמים בתוך ראש הצילינדר, אחד מפעיל את שסתומי הכניסה והשני מפעיל את שסתומי הפליטה. עיצוב זה מפחית אינרציה valvetrain יותר מאשר במקרה עם מנוע SOHC. עיצוב DOHC מאפשר זווית רחבה יותר בין צריכת ושסתומי פליטה מאשר במנועי SOHC. תצורה מסוג זה יכולה לתת זרימת אוויר מוגבלת יותר במהירויות מנוע גבוהות יותר François-Marie Dumas, Peugeot Grand Prix 500: Twin-cylinder bikes to change the world, Unusual Motorcycles, Haynes, 2012, ISBN 978-0857332615 המרוצים האבודים של פיג'ו thevintagent.com/2017/04/25/1914-peugeot-500cc "פיג'ו 500 M" - תמונה כולל מנוע web.archive.org/web/20120727134317
מלכי ישראל (פירושונים)

האם התכוונתם ל... מלכי יהודה וישראל מצוות מינוי מלך שיטת הממשל ביהדות כיכר רבין – לפני רצח רבין נקראה כיכר מלכי ישראל רחוב מלכי ישראל (ירושלים) – רחוב מרכזי בשכונת גאולה בירושלים רחוב מלכי ישראל (תל אביב) – רחוב מרכזי בתל אביב-יפו סמוך לכיכר רבין
טקס פרסי האקדמיה הבריטית לקולנוע ה-25

טקס פרסי האקדמיה הבריטית לקולנוע ה-25 שמעניקה האקדמיה הבריטית לאמנויות הקולנוע והטלוויזיה, נערך בשנת 1972, בו הוענקו פרסים לסרטים הטובים ביותר של שנת 1971. עמית באפט"א: פרדי יאנג טקס פרסי אוסקר ה-44 טקס פרסי האקדמיה הבריטית לקולנוע ה-25, במסד הנתונים הקולנועיים IMDb (באנגלית)